Monday, 10 December 2012
अब गैस डीलर के देवे के पड़ी किचन के नक्सा ,स्लीपर–एसी के हर यात्री के देखावे के पड़ी आपन आई कार्ड
दुगो बेहद बुनियादी जरुरत से जुडल नया शर्त माने खातिर अब रउरा तैयार हो जाईं.इ दुगो चीज बा गैस सिलेंडर आ रेल यात्रा. गैस सिलेंडर में केवाईसी फ
ॉर्म भरे के शुक्रवार के दिन यानी 30 नवंबर आखिरी दिन रहल हा. लेकिन पेट्रोलियम मंत्रालय गैस सिलेंडर डीलरन खातिर इ अनिवार्य कई दिहलस कि उ अपना हर ग्राहक के रसोई के नक्शा आ ओकर मेकैनिकल रिपोर्ट भी जमा करावे .एह नया झंझट से उपभोक्ता आ डीलर-दुनो खातिर परेशानी बढ़ गईल बा. डीलर लोग के अब हर उपभोक्ता के घरे–घरे जाके नक्शा आ रिपोर्ट तैयार करे के पड़ी । उ उपभोक्ता जे नया शर्त से पाहिलही आपन फॉर्म जमा करा चुकल बाड़े, उनहूँ के नक्शा आ रिपोर्ट जमा करावे के पड़ी.इ नया कवायद खाली लम्बे नइखे बल्कि एहसे गैस सिलेंडर के सप्लाई में भी देरी भईल तय बा .दोसरका परेशानी रेलवे से बा जवन की १ दिसंबर से कवनो भी आरक्षित टिकट के संगे पहचान पत्र देखावल जरुरी हो जाई , अइसन न कईला पर टीटीई रउरा के बेटिकट मानके रसीद काट सकेला .अब ले सिर्फ तत्काल टिकट पर ही पहचान पत्र देखावे के जरुरत पडत रहल हा .देश के एगो बड़ आबादी के लगे आजहूँ कवनो पहचान पत्र नइखे आ अइसन भईला से उ तबका खासा परेशान हो सकेला .
Subscribe to: Post Comments (Atom)
eng_Latn bho_Deva bho_Deva bho_Deva eng_Latn